**Despre continuitate**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu am pretenții de la tine, soartă,

acum, când am ajuns la asfințit,

să îmi deschizi a Nemuririi poartă

prin care să pătrund îmbătrânit,

Nu îmi doresc a sceptrului magie

drept compensații pentru al meu trecut

Am respectat sub propria-ți regie

în fraza vieții rol de-anacolut?

Erori au fost de-a lungul și de-a latul

pe care le-ai fixat într-un album

Ți-am respectat dorința și păcatul

de a trăi un nedorit fatum?

Nu te grăbi în a-mi deschide poarta

să mă primești pentru al meu parcurs

crezând c-a ta dorință mi-e consoarta

ce-am acceptat-o fără de recurs!

A fost... așa, o liniște deplină,

O neștiută cale de a fi...

Și pas cu pas, pe drumul spre Lumină

m-am îndreptat fără ca tu să știi.

Cu trupul am parcurs a ta dorință,

Dar gândul l-am trimis către zefir,

ferit fiind de cruda-ți ingerință,

să-și facă din Lumină un chimir.

În el am pus a lumii căutare,

dorința ei de-a face înc-un pas

spre-un nenăscut moment de așteptare

ce va afla al omului compas.

În tremurata stare a luminii

etajele s-au prăbușit scrâșnind,

rupând din nevăzutele confinii

ce îngrădeau al omului colind.

A omului gândire luminată

porni șiragul lung de căutări

Catedre s-adunară laolaltă

ca să susțină-un munte de-întrebări.

Ce întrebări? – o cale nezărită,

în Universul fără de străfund

Dar cu răspunsuri veșnic pietruită

de-acei pietrari cu spiritul arzând.

Ei au întins prin propria voință

o aderentă cale de atac

ca să pășim spre-a lumii biruință,

nu în mocirla unui bivuac.

Pe astă cale, din a vieții creșă

am încercat și eu ca să pășesc

Dar trupului nu i-am trimis depeșă

să îmi susțină visul ostășesc.

C-o rugăminte vin la tine, soartă,

Acum, cand am ajuns la asfințit:

Indică-mi încă-o viață pe-a ta hartă

ca să continui tot ce-am plănuit!